204 1773. 



177. Procellaria ineocpectata F. (*) 



(Fig. picta G.) 



Procellaria supra abdomineque nigricanti-cinerea, sub- 

 tus candida, rostro digitisque nigris, tibiis superciliisque albis. 



Habitat in Oceano antarctico cum antecedente; et ne- 

 cata inexpectatum nobis gaudium dedit novae speciei, ante 

 nunquam visae. At post, iam meliora docti, eam a reliquis 

 facile distinguere potuimus, et plures sunt visae navem cir- 

 cumvolitare. 



Corpus magnitudine circiter Procellariae capensis L. 

 vel paulo minor. 



Rostrum compressum, atrum, fere longitudine capitis. 

 Mandibulae: superior apice adunca, duplici sulco a na- 

 ribus oblique ante curvaturam rostri ducto; inferior re- 

 ctiuscula, subascendens, apice compresso, canaliculato. Na- 

 res septo distinctae, connatae in tubum brevem, cylindrico- 

 depressum, emarginato - truncatum. Rictus amplus. Lin- 

 gua carnosa, medio frenulata, apice libera, lanceolata, acuta, 

 marginibus retrorsum serratis. Palatum tribus ordinibus ser- 

 raturarum retrorsum flexarum. Oculi medii; irides fuscae. 



Pedes tridactyli, palmati; femora tecta; tibiae bre- 

 ves, compressiusculae, albae. Digiti 3 antici membrana na- 

 tatoria connexi, extimo toto nigro, reliquis articulo primo 

 albo, membrana basi alba, caeterum atra. Digitus interior 

 longitudine tibiae. Ungues atri, parvi, tenues, parum in- 

 curvi. Unguis brevissimus, ater, conicus, sessilis, loco di- 

 giti postici. 



(*) Inter species huius generis a Kuhlio et Lalhamo recensitas 

 nullam video praeler P. griseam Gmelini, quae descriptioni huic For- 

 sterianae respondeat. Conferantur modo, quae Kuhlius de caudae for- 

 ma, remigum longitudine et pedum pictura perhibet cum Lathami 

 descriptione in synopsi et indice, praesertim ubi de specimine Leve- 

 riano (mento juguloque candidis insigni) loquitur. P t melanopus Gmel. 

 et Lath. fortasse nonnisi aetate a P. grisea difFert. 



